***Projekts***

2013.gada Noteikumi Nr.

Rīgā (prot. Nr. .§)

**Grozījumi Ministru kabineta 2009.gada 20.janvāra noteikumos Nr.60**

**„Noteikumi par obligātajām prasībām ārstniecības iestādēm un to struktūrvienībām”**

Izdoti saskaņā ar

Ārstniecības likuma

55.panta otro daļu

1. Izdarīt Ministru kabineta 2009.gada 20.janvāra noteikumos Nr.60 „Noteikumi par obligātajām prasībām ārstniecības iestādēm un to struktūrvienībām” (Latvijas Vēstnesis, 2009, 23.nr.; 2010, 41., 206.nr.; 2012, 85.nr.) šādus grozījumus:

1.1. aizstāt noteikumu tekstā vārdus „ar ierobežotām funkcionālām spējām” (attiecīgā locījumā) ar vārdiem „ar funkcionāliem traucējumiem” (attiecīgā locījumā);

1.2. izteikt 1.nodaļas virsrakstu šādā redakcijā:

„1.Vispārīgais jautājums”;

1.3. svītrot 2.punktu;

1.4. izteikt 3. un 4.punktu šādā redakcijā:

„3.Ārstniecības iestāde, ievērojot būvniecības jomu reglamentējošos normatīvajos aktos un šajos noteikumos noteiktās prasības,:

3.1. atrodas atbilstoši tās darbībai projektētā vai pielāgotā ēkā;

3.2. nodrošina vides pieejamību personām ar funkcionāliem traucējumiem.

4. Ārstniecības iestādēs, kas neatbilst šo noteikumu 3.2.apakšpunktā noteiktajām prasībām vides pieejamībai:

4.1. ir nodrošināta iespēja personām ar funkcionāliem traucējumiem saņemt veselības aprūpes pakalpojumus atbilstoši apstiprinātām medicīniskām tehnoloģijām;

4.2. ir sagatavota un ārstniecības iestādes vadītāja apstiprināta informācija, kādā ārstniecības iestāde nodrošina personām ar funkcionāliem traucējumiem iespēju saņemt ārstniecības iestādes sniegtos veselības aprūpes pakalpojumus. Informācija ietver īsu, pacientam saprotamu skaidrojumu par iestādes sniegto veselības aprūpes pakalpojumu saņemšanas iespēju, vietu un veidu personām ar funkcionāliem traucējumiem, kontaktus papildus informācijas saņemšanai un ārstniecības iestāžu uzskaitījumu, kurās ir iespējams saņemt tos veselības aprūpes pakalpojumus, kuri konkrētajā ārstniecības iestādē nav pieejami personām ar funkcionāliem traucējumiem;

4.3. veselības centros un stacionārās ārstniecības iestādēs ir nodrošināta iespēja personām ar funkcionāliem traucējumiem patstāvīgi iekļūt ārstniecības iestādē, kā arī veselības centros – ēkā, kur tiek sniegts veselības aprūpes pakalpojums personām ar funkcionāliem traucējumiem, un stacionārās ārstniecības iestādēs – katrā stāvā, kur tiek sniegts veselības aprūpes pakalpojums personām ar funkcionāliem traucējumiem, ir pieejama vismaz viena tualetes telpa personām ar funkcionāliem traucējumiem.”;

1.5.papildināt noteikumus ar 4.1punktu šādā redakcijā:

„4.1 Ārstniecības iestāde savā tīmekļa vietnē ievieto informāciju par veselības aprūpes pakalpojumu un vides pieejamības nodrošināšanu. Ārstniecības iestādes, kas neatbilst šo noteikumu 3.2.punktā noteiktajām prasībām vides pieejamībai, savā tīmekļa vietnē ievieto arī ārstniecības iestādes vadītāja apstiprināto informāciju, kādā ārstniecības iestāde nodrošina iespēju personām ar funkcionāliem traucējumiem saņemt ārstniecības iestādes sniegtos veselības aprūpes pakalpojumus.”;

1.6.izteikt 7.punktu šādā redakcijā:

„7. Reklāmā par piedāvātajiem veselības aprūpes pakalpojumiem ārstniecības iestāde norāda ārstniecības iestādes ārstniecības iestāžu reģistra kodu un piemērotību veselības aprūpes pakalpojumu sniegšanai personām ar funkcionāliem traucējumiem.”;

1.7. svītrot 21.punktu;

1.8.papildināt 27.punkta ievaddaļu aiz vārda „iestādē” ar vārdiem „(izņemot zobārstniecības kabinetu)”;

1.9. aizstāt 63.35 punktā skaitļus „15189:2008” ar skaitļiem „15189:2013”;

1.10.papildināt noteikumus ar 3.11., 3.12. un 3.13.apakšnodaļu šādā redakcijā:

**„3.11.Prasības ilgstošas sociālās aprūpes un sociālās rehabilitācijas institūcijas veselības punktam**

63.36 Ilgstošas sociālās aprūpes un sociālās rehabilitācijas institūcijas (turpmāk - sociālās aprūpes institūcija) veselības punkts ir sociālās aprūpes institūcijas struktūrvienība, kurā pacientam (klientam) ilgstošas vai hroniskas slimības gadījumā nodrošina veselības aprūpi. Veselības punktā nav nepieciešama ārsta dežūra visu diennakti.

63.37 Sociālās aprūpes institūcijas veselības punktam papildus sociālo pakalpojumu jomu regulējošo normatīvo aktu prasībām sociālo pakalpojumu sniedzējiem un higiēnas prasībām sociālas aprūpes institūcijām, piemēro šādas prasības:

63.37 1. sociālās aprūpes institūcijas veselības punktā ir telpas, lai nodrošinātu:

63.37 1.1. pacientu apskati un izmeklēšanu;

63.37 1.2. ārstnieciskās procedūras un manipulācijas;

63.37 1.3. ārstniecības personāla darbu ar slēdzamu skapi pacienta kopšanas līdzekļu uzglabāšanai;

63.371.4. pacientu novērošanu neskaidras diagnozes gadījumā un izolāciju infekciju slimību gadījumā;

63.37 1.5. bīstamu un agresīvu pacientu novērošanu un izolāciju, kuras aprīkotas ar īpašu logu un durvju stiprinājumu;

63.371.6.medicīnisko rehabilitāciju, ja šāds pakalpojums tiek nodrošināts;

63.37 2.telpa vai tvertne ar vāku netīrās veļas glabāšanai.

63.38 Sociālās aprūpes institūcijas veselības punktā ir:

63.38 1.ierīces pacienta fizikālai izmeklēšanai;

63.382.ierīces, kas nodrošina higiēniskā un pretepidēmiskā režīma pamatprasības, tai skaitā ierīces personāla individuālai aizsardzībai;

63.38 3.ierīces medikamentu un šķīdumu parenterālai ievadīšanai;

63.384.ierīces ārējās asiņošanas apturēšanai, brūču apstrādei un pārsiešanai.

**3.12.Prasības mobilajam kabinetam**

63.39 Mobilais kabinets ir ambulatora ārstniecības iestāde vai tās struktūrvienība, kurā ārstniecībai nepieciešamās telpas unmedicīnas ierīces ir izvietotas un uzstādītas transportlīdzeklīatbilstoši sniegto pakalpojumu jomai.

63.40 Mobilais kabinets atbilst šo noteikumu noteiktajām vispārīgajām prasībām ārstniecības iestādēm, izņemot šo noteikumu 3., 4., 5. un 22.punktā noteiktajām prasībām.

63.41 Mobilais kabinets atbilst šo noteikumu 23.punktā, 24.4.apakšpunktā un 26.punktā noteiktajām vispārīgajām prasībām ambulatorām iestādēm.”;

**3.13.Prasības ārstniecības iestādei, kura sniedz veselības aprūpes pakalpojumus pacienta dzīvesvietā**

63.42 Ārstniecības iestāde, kura sniedz veselības aprūpes pakalpojumus pacienta dzīvesvietā (turpmāk – veselības aprūpi mājās), atbilst šajos noteikumos noteiktajām vispārīgajām prasībām ambulatorajām ārstniecības iestādēm.

63.43 Ārstniecības iestāde, kura sniedz tikai veselības aprūpi mājās, atbilst šo noteikumu 6.1.apakšpunktā, 7.,8.,9.,10.,12.,13.,15.,16.,17.18.,19. punktos noteiktajām vispārīgām prasībām ārstniecības iestādēm, kā arī šo noteikumu 24.2.apakšpunktā noteiktajām vispārīgām prasībām ambulatorām ārstniecības iestādēm.

63.44 Nodrošinot veselības aprūpi mājās, medicīnas māsai vai ārsta palīgam somā ir:

63.441. ierīce netiešā arteriālā asinsspiediena mērīšanai;

63.44 2.fonendoskops;

63.44 3. termometrs;

63.44 4.ierīce apgaismošanai;

63.44 5. medikamenti neatliekamās medicīniskās palīdzības sniegšanai (atbilstoši ārstniecības iestādes vadītāja noteiktajam);

63.44 6. līdzekļi un ierīces, kas nodrošina higiēniskā un pretepidēmiskā režīma pamatprasības:

63.44 7. dezinfekcijas līdzekļi roku, ādas un virsmu tīrīšanai;

63.44 8. konteiners izlietotiem asiem priekšmetiem;

63.44 9. atkritumu maiss medicīniskajiem atkritumiem;

63.4410. individuālie aizsardzības līdzekļi – vienreizlietojami sterili un nesterili cimdi, priekšauti, uzroči, cepures, maskas, bahilas, kurus pirms veicamās aprūpes izvēlas atbilstoši veicamajai aprūpes darbībai, izvērtējot savu un pacienta iespējamo inficēšanos, kā arī medicīnisko ierīču un apkārtējās vides priekšmetu kontaminācijas riska pakāpi ar infekciju slimību izraisītājiem;

63.4411. darba tērps;

63.4412.personāla identifikācijas apzīmējums.

63.45 Nodrošinot veselības aprūpi mājās, atbilstoši personai nozīmētai manipulācijai, medicīnas māsai vai ārsta palīgam somā ir:

63.45 1.ierīce glikozes līmeņa noteikšanai asinīs;

63.45 2. ierīces medikamentu un šķīdumu parenterālai ievadīšanai – dažāda izmēra šļirces ar adatām, perifēro vēnu kateteri, mandrēnas, intravenozās ievades sistēmas, venozais žņaugs, infūziju statīvs;

63.45 3. sterils brūču pārsiešanas komplekts un nesterili brūču pārsēji;

63.45 4. sterili un nesterili skalpeļi, šķēres, pincetes;

63.45 5. vismaz divu izmēru sterili urīna kateteri, urīna savācējmaiss;

63.45 6. leikoplasti, plāksteri;

63.45 7. ierīces vēdera izejas aiztures novēršanai - klizmas komplekts;

63.45 8. vakuuma sūknis traheostomas aprūpei, ja mājas aprūpē ir pacients ar traheostomu.

63.46 Nodrošinot medicīniskās rehabilitācijas pakalpojumu mājās, fizioterapeitam, fizioterapeita asistentam, audiologopēdam, ergoterapeitam, ergoterapeita asistentam atbilstoši pacientam nepieciešamā veselības aprūpes pakalpojuma veidam ir nokomplektēts ar minimālām ierīcēm ikdienas aktivitāšu trenēšanā terapijas mērķa sasniegšanai (atbilstoši ārstniecības iestādes vadītāja noteiktajam), kā arī šo noteikumu 63.441., 63.442., 63.4414.1., 63.4414.4., 63.4414.5. un 63.44 15. apakšpunktā noteiktais.”;

1.11.aizstāt 110.1.apakšpunktu skaitli „15189” ar skaitļiem „15189:2013”;

1.12.papildināt noteikumus ar 114.1punktu šādā redakcijā:

„Ja daudzprofilu slimnīcā ir atsevišķas uzņemšanas nodaļas pacientiem, kuriem paredzēta neatliekamā ārstēšana un uzņemšanas nodaļa pacientiem, kuriem paredzēta plānveida ārstēšana, tad uz daudzprofilu slimnīcas plānveida pacientu uzņemšanas nodaļu attiecas šo noteikumu 112.1., 112.2., 112.5., 112.11., 112.12., 112.13 un 112.14.apakšpunktā noteiktās prasības.”;

1.13.papildināt noteikumus ar 5.6.6.1 apakšnodaļu šādā redakcijā:

**„5.6.6.1 Prasības perinatālās aprūpes centram**

148.1Perinatālās aprūpes centrs ir ārstniecības iestādes struktūrvienība, kas pacientam sniedz diagnostisko un ārstniecisko palīdzību grūtniecības sarežģījumu gadījumos (grūtniecības patoloģiju diagnostika un ārstēšana, ja konstatētas augļa anomālijas, kā arī invazīvu procedūru nepieciešamība), dzemdībās un jaundzimušā perinatālajā (no 22 pilnām grūtniecības nedēļām līdz septiņām pilnām dienām pēc dzemdībām) periodā.

148.2 Perinatālās aprūpes centrā ir:

148.2 1. prenatālās diagnostikas nodaļa;

148.2 2. dzemdību nodaļa;

148.2 3. jaundzimušo intensīvās terapijas nodaļa.

148.3 Perinatālās aprūpes centraprenatālās diagnostikas nodaļā ir:

148.3 1.ultrasonogrāfijas kabinets ar ultrasonoskopijas aparātu ne vecāku par septiņiem gadiem ar:

148.3 1.1. abdominālo zondi ar frekvenci, ne mazāku kā 5 MHz;

148.3 1.2. vaginālo zondi ar frekvenci, ne mazāku kā 7 MHz;

148. 3 1.3. tālummaiņas (*zoom*) iespēju;

148.3 1.4. iespēju atkārtot iepriekš veiktu darbību (*cineloop* funkcija) ar mazāko mērījuma soli ne lielāku kā 0,1 mm;

148.3 1.5. krāsu vai spēka doplera funkciju;

148.3 1.6. dzemdniecības un ginekoloģijas un I trimestra skrīninga programmatūru un augļa ehokardioskopijas programmatūru;

148.3 2.invazīvo manipulāciju telpa.

148.4 Perinatālās aprūpes centra dzemdību nodaļā diennakts dežūras nodrošina:

148.4 1.ginekologs, dzemdību speciālists;

148.4 2.vecmāte;

148.4 3.neonatologs;

148.44.anesteziologs, reanimatologs;

148.45.operāciju māsa;

148.46.bērnu aprūpes māsa.

148.5 Perinatālās aprūpes centra dzemdību nodaļā diennakti ir pieejamas:

148.51.ierīces un cilvēkresursi epidurālās atsāpināšanas, spinālās anestēzijas un vispārējās anestēzijas veikšanai un anestēzijas ierīces narkozes nodrošināšanai;

148.52.medicīnas laboratorija.

148.6 Perinatālās aprūpes centra dzemdību nodaļā, papildus noteiktajām prasībām dzemdību nodaļai, ir:

148.61.vienvietīgas dzemdību istabas ar funkcionālām dzemdību  
 gultām - galdiem katrā istabā;

148.6 2.viens kardiotokogrāfs (ārējais) uz katru dzemdību gultu, tai skaitā vismaz divi ar dvīņu monitorēšanas iespēju;

148.6 3.vismaz viena augļa invazīvas monitorēšanas ierīce dzemdībās, kas nodrošina ST segmenta analīzi augļa elektrokardiogrammā (STAN) vai augļa skalpa pH paņemšanu;

148.6 4.vismaz viens perfūzijas sūknis (perfuzors) uz katru dzemdību gultu, vismaz viens infūzijas sūknis šķīdumu ievadei, ierīce ievadāmā infūzijas šķīduma sasildīšanai;

148.6 5.regulējamas plūsmas skābekļa padeves sistēma ne mazāk kā 15 l/min ar plūsmas mērītāju un ierīci skābekļa mitrināšanai, komplektēta ar pieaugušo elpošanas kontūru ar vienreizējas lietošanas masku ar rezervuāru skābekļa padevei brīvā plūsmā (dzemdētājai);

148.6 6.bezēnu procedūru lampa;

148.6 7.vitālo funkciju monitors (piemērots neinvazīvā asinsspiediena, hemoglobīna skābekļa saturācija (pulsa oksimetrija SpO2), pulsa frekvences mērīšanai) vismaz viens uz 3 dzemdību gultām ar manžetēm un sensoriem pieaugušajiem un jaundzimušajiem;

148.6 8.pieaugušo reanimācijas ierīces;

148.6 9.vismaz divas vakuuma sistēmas ar regulējamu negatīvo spiedienu pieaugušo un jaundzimušo vajadzībām, tajā skaitā viena piemērota augļa vakuumekstrakcijai;

148.610.apsildāms jaundzimušo reanimācijas galds, ieelpas un izelpas spiediena kontrolēta ventilācijas sistēma ar regulējamas koncentrācijas skābekli (integrētu reanimācijas galdā vai atsevišķs);

148.611.vismaz viens endotraheālās intubācijas komplekts ar 0 un 1 izmēra laringoskopa mēlītēm, ar ne mazāk kā ar 2 intubācijas caurulītēm no katra jaundzimušajiem piemērota izmēra - 2,5mm, 3,0mm, 3,5mm un 4mm;

148.612.transporta inkubators jaundzimušā pārvadāšanai stacionārā ārstniecības iestādē.

148.7 Perinatālās aprūpes centra jaundzimušo intensīvās terapijas nodaļā diennakts dežūras nodrošina:

148.71.neonatologs;

148.72.bērnu aprūpes māsa vismaz viena uz trīs gultasvietām.

148.8 Perinatālās aprūpes centra jaundzimušo intensīvās terapijas nodaļā papildus noteiktajām prasībām jaundzimušo intensīvās terapijas nodaļai, ir:

148.8 1. pacientu gultasvietu skaitam atbilstošs skaits iekārtu jaundzimušā optimālas temperatūras nodrošināšanai (atvērtās reanimācijas sistēmas vai inkubatori);

148.8 2. vismaz viens reanimācijas galds vai cita reanimācijai piemērota virsma ar siltuma izstarotāju un reanimācijas ierīcēm;

148.8 3.ieelpas un izelpas spiediena kontrolēta ventilācijas sistēma ar regulējamas koncentrācijas skābekli (integrētu reanimācijas galdā vai atsevišķu);

148.8 4. vismaz viens endotraheālās intubācijas komplekts ar 0 un 1 izmēra laringoskopa mēlītēm, vismaz pa divām intubācijas caurulītēm no katra jaundzimušajiem piemērota izmēra - 2,5 mm, 3,0 mm, 3,5 mm un 4 mm;

148.8 5. pacienta gultasvietā papildus 148.1.apakšpunktā noteiktajam nodrošināta vismaz viena ierīce invazīvā asinsspiediena mērīšanai;

148.8 6.viens monitors ar elektroencefalogrāfijas moduli vai atsevišķa elektroencefalogrāfijas ierīce;

148.8 7.uz vienu reanimācijas gultu vismaz trīs perfūzijas sūkņi (perfuzatori);

148.8 8.vismaz viens vakuumsūknis ar manometru un regulējamu vakuumu uz divām gultasvietām;

148.8 9.vismaz viena fototerapijas lampa uz divām pacientu gultasvietām;

148.8 10.vienreizējās lietošanas asins apmaiņas operācijas komplekts;

148.8 11.torakocentēzes komplekts;

148.8 12.pārvietojams procedūru galds ar ierīcēm un medikamentiem neatliekamās medicīniskās palīdzības sniegšanai jaundzimušajam;

148.8 13.pozicionēšanas ierīces;

148.8 14.bezēnu manipulāciju lampa;

148.8 15.vilkmes skapis medikamentu sagatavošanai;

148.8 16.parenterālās barošanas sagatavošanas ierīce;

148.8 17. pacienta gultasvietā centralizēta skābekļa (divas ligzdas) un saspiestā gaisa padeves sistēma (divas ligzdas), kas ar pieejamām ierīcēm atļauj nodrošināt elpošanas atbalstu ar regulējamas koncentrācijas skābekli:

148.8 17.1.katrā pacienta gultasvietā vismaz viena izeja skābeklim ar plūsmas mērītāju; skābekļa plūsma līdz 10 l/min, papildus viens mazas plūsmas rotometrs;

148.8 17.2.uz trīs pacientu gultasvietām vismaz divas ierīces neinvazīvam jaundzimušo elpošanas atbalstam ar pastāvīga pozitīva elpceļu spiediena (*CPAP)* nodrošinājumu;

148.8 17.3.uz trīs pacientu gultasvietām viens jaundzimušajam (t.sk. ar mazu dzimšanas svaru) piemērots mākslīgās plaušu ventilācijas aparāts;

148.8 18.katrā pacienta gultasvietā vismaz divpadsmit iezemētas kontaktligzdas elektriskās strāvas nodrošinājumam;

148.8 19.radioloģiskās diagnostiskas ierīces (pārvietojamas ierīces, izmeklējums veicams nodaļā uz vietas):

148.8 19.1.rentgenogrāfija;

148.8 19.2.ultrasonogrāfija ar iespēju veikt neirosonoskopiju, vēdera dobuma sonoskopiju un ehokardioskopiju.”;

1.14. svītrot 179.punktu;

1.15.izteikt 185.punktu šādā redakcijā:

„185.Ārstniecības iestāde medicīnas laboratorijas akreditāciju atbilstoši standartam LVS EN ISO 15189:2013 „Medicīnas laboratorijas. Īpašās prasības uz kvalitāti un kompetenci” nodrošina līdz 2015.gada 31.decembrim.”;

1.16.papildināt noteikumus ar 186., 187. un 188.punktu šādā redakcijā:

„186. Šo noteikumu 148.63., 148.83., 148.815., 148.816. un 148.817.apakšpunkts stājas spēkā 2015.gada 1.janvārī.

187. Šo noteikumu 4.punkts attiecas uz ārstniecības iestādēm, kas ir reģistrētas Ārstniecības iestāžu reģistrā līdz 2014.gada 1.janvārim.

188. Ārstniecības iestādes, kas ir reģistrētas Ārstniecības iestāžu reģistrā līdz 2014.gada 1.janvārim, līdz 2014.gada 1.jūlijam iesniedz Ārstniecības iestāžu reģistram paziņojumu par vides pieejamību ārstniecības iestādē. Ja šajā ārstniecības iestādē vides pieejamība ir nodrošināta atbilstoši šo noteikumu 4.punkta prasībām vai vides pieejamība nav nodrošināta, paziņojumā norāda:

188.1. informāciju par iemesliem, kāpēc vides pieejamība nav nodrošināta un plānotajiem pasākumiem vides pieejamības nodrošināšanai;

188.2. termiņu, kādā ir plānots vides pieejamību nodrošināt;

188.3informāciju, kādā tiek nodrošināta iespēja personām ar funkcionāliem traucējumiem saņemt ārstniecības iestādes sniegtos veselības aprūpes pakalpojumus.”.

2.Noteikumi stājas spēkā 2014.gada 1.janvārī.

Ministru prezidents V.Dombrovskis

Veselības ministre I.Circene

06.12.2013 11:55

2017

L.Eglīte 67876091

[Leonora.Eglite@vm.gov.lv](mailto:Leonora.Eglite@vm.gov.lv)

A.Valdmane 67876097

[Antra.Valdmane@vm.gov.lv](mailto:Antra.Valdmane@vm.gov.lv)